ยธ.สั่งคุ้มครอง 2 นร.หญิง เหยื่อแก๊งครู เริ่มพิจารณาเยียวยา 27 พ.ค.นี้
สมศักดิ์ สั่ง ยธ.มุกดาหาร เร่งเยียวยา 2 นักเรียนหญิงถูกครูรุมขืนใจ พร้อมให้หน่วยงานลงพื้นที่คุ้มครองพยาน-เก็บข้อมูล ยัน ยธ.ยุคใหม่ต้องทำงานไวเป็นที่พึ่งให้ประชาชน ประสาน ศธ.-พม.ช่วยดูแลอีกส่วนหนึ่งเมื่อวันที่ 11 พ.ค.63 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีครู 5 คนและรุ่นพี่ 2 คน ที่โรงเรียนแห่งหนึ่งใน จ.มุกดาหาร ข่มขืนนักเรียนหญิงชั้นมัธยมศึกษาที่ 2 และ 4 ว่า กระทรวงยุติธรรม (ยธ.) ได้ลงพื้นที่สอบถาม เยี่ยมเยียน และแจ้งสิทธิเยียวยาในฐานะผู้เสียหายในคดีอาญาแล้ว ซึ่งนักเรียนหญิงทั้ง 2 และครอบครัว ก็ได้ไปขอรับสิทธิเยียวยาเรียบร้อยในวันที่ 7-8 พ.ค.63 ที่ยุติธรรมจังหวัดมุกดาหาร เมื่อเอกสารครบถูกต้องก็จะเริ่มพิจารณาได้ในวันที่ 27 พ.ค.นี้นายสมศักดิ์ กล่าวต่อว่า สิทธิที่จะได้รับเบื้องต้นมีอยู่ 3 ส่วน คือ 1. ค่าใช้จ่ายที่จำเป็นในการรักษาพยาบาล จ่ายเท่าที่จ่ายจริงไม่เกิน 40000 บาท ตามใบเสร็จรับเงินต้นฉบับ 2. ค่าฟื้นฟูสมรรถภาพทางร่างกายและจิตใจ จ่ายเท่าที่จ่ายจริงแต่ไม่เกิน 20000 บาท ตามใบเสร็จรับเงินต้นฉบับ และ 3. ค่าตอบแทนความเสียหายอื่น 50000 บาทนายสมศักดิ์ กล่าวอีกว่า ขณะนี้ได้ส่งทีมคุ้มครองพยานลงพื้นที่แล้ว เพราะเด็กหญิงทั้ง 2 คน ยังคงมีความกลัวและหวาดระแวง เพราะผู้ต้องหาได้รับการประกันตัว เด็กจึงมีความกังวลเกี่ยวกับความปลอดภัย เห็นรถยนต์วิ่งผ่านหน้าบ้านแล้วกังวลว่า จะเป็นฝ่ายคู่กรณีมาข่มขู่คุมคาม นอกจากนี้ กองทุนยุติธรรมจ้างทนายความดำเนินคดีแพ่งกับโรงเรียน ทั้งยังส่งนักจิตวิทยาของกรมพินิจเข้าดูแลเยียวยาด้านจิตใจอีกด้วยเรื่องนี้เราดำเนินการระยะหนึ่งแล้ว ยุติธรรมในยุคบูรณาการของผม ต้องทำงานไวเป็นที่พึ่งของประชาชนได้ จากนี้จะพยายามประสานหน่วยที่เกี่ยวข้อง ทั้งกระทรวงศึกษาธิการ (ศธ.) หรือ กระทรวงการพัฒนาสังคมและความมั่นคงของมนุษย์ (พม.) เข้ามาดูแลอีกส่วนหนึ่ง รมว.ยุติธรรม กล่าว
สมศักดิ์ สั่ง ยธ.มุกดาหาร เร่งเยียวยา 2 เด็กหญิงถูกครูรุมขืนใจ พร้อมให้หน่วยงานลงพื้นที่คุ้มครองพยาน-เก็บข้อมูล ยัน ยธ.ยุคใหม่ต้องทำงานไวเป็นที่พึ่งให้ประชาชน ประสาน ศธ.-พม.ช่วยดูแลอีกส่วน
สมศักดิ์ เทพสุทิน,กระทรวงยุติธรรม,ยธ.,ครูขืนใจลูกศิษย์,แก๊งครู,แก๊งครูขืนใจลูกศิษย์,2 นักเรียนหญิงเหยื่อแก๊งครู,ข่าวทั่วไป